CELEX: 31999D0416
Language: el
Date: 1999-06-09 00:00:00
Title: 1999/416/ΕΚ: Απόφαση της Επιτροπής, της 9ης Ιουνίου 1999, που επιτρέπει στα κράτη μέλη να αποδεχθούν προσωρινά την εμπορία σπόρων προς σπορά ορισμένων ειδών που δεν πληρούν τις απαιτήσεις των οδηγιών 66/401/ΕΟΚ ή 66/402/ΕΟΚ του Συμβουλίου [κοινοποιηθείσα υπό τον αριθμό Ε(1999) 1557]

Avis juridique important

|

31999D0416

1999/416/ΕΚ: Απόφαση της Επιτροπής, της 9ης Ιουνίου 1999, που επιτρέπει στα κράτη μέλη να αποδεχθούν προσωρινά την εμπορία σπόρων προς σπορά ορισμένων ειδών που δεν πληρούν τις απαιτήσεις των οδηγιών 66/401/ΕΟΚ ή 66/402/ΕΟΚ του Συμβουλίου [κοινοποιηθείσα υπό τον αριθμό Ε(1999) 1557]  

Επίσημη Εφημερίδα αριθ. L 159 της 25/06/1999 σ. 0053 - 0055

ΑΠΟΦΑΣΗ ΤΗΣ ΕΠΙΤΡΟΠΗΣτης 9ης Ιουνίου 1999που επιτρέπει στα κράτη μέλη να αποδεχθούν προσωρινά την εμπορία σπόρων προς σπορά ορισμένων ειδών που δεν πληρούν τις απαιτήσεις των οδηγιών 66/401/ΕΟΚ ή 66/402/ΕΟΚ του Συμβουλίου[κοινοποιηθείσα υπό τον αριθμό Ε(1999) 1557](1999/416/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 66/401/ΕΟΚ του Συμβουλίου, της 14ης Ιουνίου 1966, περί εμπορίας σπόρων προς σπορά κτηνοτροφικών φυτών(1), όπως τροποποιήθηκε τελευταία από την οδηγία 98/96/ΕΚ(2), και ιδίως το άρθρο 17,την οδηγία 66/402/ΕΟΚ του Συμβουλίου, της 14ης Ιουνίου 1966, περί εμπορίας των σπόρων προς σπορά των σιτηρών(3), όπως τροποποιήθηκε τελευταία από την οδηγία 1999/8/ΕΚ(4), και ιδίως το άρθρο 17,τις απαιτήσεις που υπέβαλαν η Φινλανδία και η Σουηδία,Εκτιμώντας:(1) ότι στα προαναφερθέντα κράτη μέλη η ποσότητα των διαθέσιμων σπόρων προς σπορά σίκαλης (Secale cereale L.) στην περίπτωση της Φινλανδίας ή του φλέου (Phleum bertolonii DC), στην περίπτωση της Σουηδίας, ποικιλιών κατάλληλων για καλλιέργεια σε βόρεια κλίμακα, η οποία ανταποκρίνεται στις απαιτήσεις των εν λόγω οδηγιών σε σχέση με τη βλαστική ικανότητα, είναι ανεπαρκής και ως εκ τούτου δεν επαρκεί για την κάλυψη των αναγκών αυτών των χώρων·(2) ότι δεν είναι δυνατόν να καλυφθεί ικανοποιητικά αυτή η ζήτηση με σπόρους προς σπορά από άλλα κράτη μέλη ή από τρίτες χώρες, οι οποίοι πληρούν όλες τις απαιτήσεις που θεσπίζονται στις εν λόγω οδηγίες·(3) ότι, ως εκ τούτου, πρέπει να επιτραπεί στη Φινλανδία και στη Σουηδία να αποδεχθούν, για περίοδο που λήγει στις 31 Οκτωβρίου 1999, την εμπορία σπόρων προς σπορά σίκαλης ή φλεού που υπόκεινται σε λιγότερο αυστηρές απαιτήσεις·(4) ότι, επιπλέον, πρέπει να επιτραπεί στα άλλα κράτη μέλη, τα οποία δύνανται να προμηθεύσουν τη Φινλανδία, ή τη Σουηδία με σπόρους προς σπορά που δεν ανταποκρίνονται στις απαιτήσεις των οδηγιών, να επιτρέψουν την εμπορία τέτοιων σπόρων προς σπορά·(5) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Επιτρέπεται στη Φινλανδία να αποδεχθεί, για περίοδο που λήγει στις 31 Οκτωβρίου 1999, για τα είδη και με τους όρους που καθορίζονται στο παράρτημα, την εμπορία στο έδαφός της σπόρων προς σπορά σίκαλης, και δεν ανταποκρίνεται στις απαιτήσεις που θεσπίζονται στην οδηγία 66/402/ΕΟΚ, σχετικά με την ελάχιστη βλαστική ικανότητα, με την προϋπόθεση ότι πληρούνται οι ακόλουθες απαιτήσεις:α) η βλαστική ικανότητα είναι τουλάχιστον αυτή που καθορίζεται στο παράρτημα·β) η επίσημη ετικέτα πρέπει να αναφέρει τη βλάστηση που διαπιστώθηκε στην έκθεση για τις επίσημες δοκιμασίες των σπόρων προς σπορά.Άρθρο 2Επιτρέπεται στη Σουηδία να αποδεχθεί, για περίοδο που λήγει στις 31 Οκτωβρίου 1999, για τα είδη και με τους όρους που καθορίζονται στο παράρτημα, την εμπορία στο έδαφός της σπόρων προς σπορά φλεού, και δεν ανταποκρίνονται στις απαιτήσεις που καθορίζονται στην οδηγία 66/401/ΕΟΚ, όσον αφορά την ελάχιστη βλαστική ικανότητα, με την προϋπόθεση ότι πληρούνται οι ακόλουθες απαιτήσεις:α) η βλαστική ικανότητα είναι τουλάχιστον αυτή που καθορίζεται στο παράρτημα·β) η επίσημη ετικέτα πρέπει να αναφέρει τη βλάστηση που διαπιστώθηκε στην έκθεση για τις επίσημες δοκιμασίες των σπόρων προς σπορά.Άρθρο 31. Επιτρέπεται επίσης στα άλλα κράτη μέλη πλην των αιτούντων κρατών μελών, να αποδεχθούν, με τους όρους που καθορίζονται στα άρθρα 1 έως 4 και για τους σκοπούς που προβλέπονται από τα αιτούντα κράτη μέλη, την εμπορία στο έδαφός τους των σπόρων προς σπορά, των οποίων επιτρέπεται η εμπορία δυνάμει της παρούσας απόφασης.2. Για την εφαρμογή της παραγράφου 1, τα σχετικά κράτη μέλη παρέχουν αμοιβαία διοικητική βοήθεια. Τα αιτούντα κράτη μέλη ενημερώνονται από τα άλλα κράτη μέλη σχετικά με την πρόθεσή τους να επιτρέψουν την εμπορία αυτών των σπόρων προς σπορά, προτού καταστεί δυνατό να χορηγηθεί μια τέτοια άδεια. Τα αιτούντα κράτη μέλη δύνανται να αντιτεθούν σε αυτό, μόνον εάν έχει ήδη διανεμηθεί ολόκληρη η ποσότητα που καθορίζεται στην παρούσα απόφαση.Άρθρο 4Τα κράτη μέλη ανακοινώνουν αμέσως στην Επιτροπή και στα άλλα κράτη μέλη τις διάφορες ποσότητες σπόρων προς σπορά που φέρουν ετικέτα και των οποίων η εμπορία επιτρέπεται στο έδαφός τους δυνάμει της παρούσας απόφασης.Άρθρο 5Η παρούσα απόφαση απευθύνεται στα κράτη μέλη.Βρυξέλλες, 9 Ιουνίου 1999.Για την ΕπιτροπήFranz FISCHLERΜέλος της Επιτροπής(1) ΕΕ 125 της 11.7.1966, σ. 2298/66.(2) ΕΕ L 25 της 1.2.1999, σ. 27.(3) ΕΕ 125 της 11.7.1966, σ. 2309/66.(4) ΕΕ L 50 της 26.2.1999, σ. 26.ΠΑΡΑΡΤΗΜΑ>ΘΕΣΗ ΠΙΝΑΚΑ>